Z  á  p  i  s  n  i  c  a

z rokovania Komisie na vyhodnotenie osobitného ponukového konania
dňa 04. 12. 2025
zriadenej podľa § 8a ods. 6 zákona č.278/1993 Z. z. o správe majetku štátu v znení neskorších predpisov

Priebeh rokovania

Komisia Okresného úradu Trenčín na vyhodnotenie osobitného ponukového konania na prevod vlastníctva nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Vrbovce, obec Vrbovce, zapísaného v katastri nehnuteľností vedenom Okresným úradom Myjava, katastrálny odbor na LV č. 9684:

· pozemok KN-E parc. č. 20612, druh pozemku záhrada o výmere 367 m2, spoluvlastnícky podiel 1/1

bola menovaná Opatrením prednostu Okresného úradu Trenčín JUDr. Petra Paráka č. OÚ-TN-OO-2025/005027 - 24 zo dňa 02. 12. 2025, a to v nasledovnom zložení:

· predseda komisie:
Ing. Ľubica Pilátová

· členovia:

JUDr. Peter Filo





Ing. Jana Hôrková

Ing. Daniela Machavová





RNDr. Natália Škvarková


Nakoľko ide o nehnuteľný majetok v dočasnej správe Okresného úradu Trenčín podľa § 5 zákona č. 278/1993 Z. z. o správe majetku štátu v znení neskorších predpisov (ďalej len „zákon“), ktorý neslúži a ani v budúcnosti nebude slúžiť správcovi na plnenie úloh v rámci predmetu jeho činnosti alebo v súvislosti s ním, Okresný úrad Trenčín nevydal rozhodnutie o prebytočnosti a začal s týmto nehnuteľným majetkom nakladať ako s prebytočným majetkom štátu.


Dňa 30. 09. 2025 bola v registri ponúkaného majetku štátu, v časti ponuky pre správcov, zverejnená ponuka na prevod predmetného prebytočného nehnuteľného majetku štátu s uvedením lehoty na doručenie ponúk. Lehota začala plynúť dňa 01. 10. 2025 a uplynula dňa 30. 10. 2025. Žiaden zo správcov majetku štátu na ponuku nereagoval. 


Nakoľko ponukové konanie na predmetný nehnuteľný majetok nebolo úspešné, začal Okresný úrad Trenčín v súlade s § 8a zákona uskutočňovať osobitné ponukové konanie.



Dňa 19. 11. 2025 bola v registri ponúkaného majetku štátu, v časti osobitné ponukové konania, zverejnená ponuka na odplatný prevod predmetného prebytočného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 20. 11. 2025 a uplynula dňa 03. 12. 2025. Primeraná cena predmetného pozemku bola podľa § 8a ods. 3 zákona stanovená na 3 900,- EUR, slovom tritisícdeväťsto eur. 


Na zverejnenú ponuku Okresného úradu Trenčín boli v stanovenej lehote doručené nasledovné cenové ponuky:

· Lucia Lukáčová, bytom Gajary, cenová ponuka doručená dňa: 20. 11. 2025
· Ondrej Halama, bytom Žilina, cenová ponuka doručená dňa: 26. 11. 2025
· Miroslav Kocúr, bytom Bratislava, cenová ponuka doručená dňa: 03. 12. 2025
Zasadnutie komisie bolo stanovené na deň 04. 12. 2025.


Na začiatku zasadnutia komisie jej predseda Ing. Ľubica Pilátová oboznámila členov komisie s dôvodmi zriadenia komisie. Jej úlohou bolo vyhodnotiť cenové ponuky záujemcov na prevod vlastníctva nehnuteľného majetku štátu nachádzajúceho sa v k. ú. Vrbovce, obec Vrbovce, zapísaného v katastri nehnuteľností  vedenom Okresným úradom Myjava, katastrálny odbor na LV č. 9684, a to pozemku KN-E parc. č. 20612, druh pozemku záhrada o výmere 367 m2, spoluvlastnícky podiel 1/1.

Komisia Okresného úradu Trenčín na vyhodnotenie osobitného ponukového konania predmetného nehnuteľného majetku štátu sa oboznámila so Znaleckým posudkom číslo 137/2025, vo veci stanovenia všeobecnej hodnoty nehnuteľností: pozemok E-KN parcelné číslo 20612, s príslušenstvom, katastrálne územie Vrbovce, obec Vrbovce, okres Myjava, kraj Trenčiansky, spoluvlastnícky podiel 1/1, na právne úkony podľa zákona č. 278/1993 Z. z. o správe majetku štátu v znení neskorších predpisov zo dňa 25. 09. 2025, vyhotoveným Ing. Petrom Martiškom, Počašie č. 1176/63, 951 41 Lužianky, znalcom v odbore Stavebníctvo, odvetvie Odhad hodnoty nehnuteľností.


Všeobecná hodnota predmetného pozemku bola znalcom určená na sumu 3 904,88 EUR, po zaokrúhlení 3 900,- EUR, slovom tritisícdeväťsto eur, ktorá je zároveň cenou primeranou.


Komisia Okresného úradu Trenčín na vyhodnotenie osobitného ponukového konania predmetného nehnuteľného majetku štátu za osobnej prítomnosti všetkých jej členov skonštatovala, že obálky otvárané predsedom komisie Ing. Ľubicou Pilátovou spĺňali náležitosti osobitného ponukového konania, boli doručené v stanovenej lehote a pred otváraním boli zalepené. Cenové ponuky záujemcov boli nasledovné:

· Lucia Lukáčová, cenová ponuka:
4 337,- EUR 

· Ondrej Halama, cenová ponuka:
3 916,- EUR
· Miroslav Kocúr, cenová ponuka:
4 040,- EUR
Súčasne bolo zistené, že finančné zábezpeky od záujemcov boli zložené na určený účet Ministerstva vnútra SR nasledovne:

· Lucia Lukáčová, finančná zábezpeka zložená na účet dňa 20. 11. 2025  

· Ondrej Halama, finančná zábezpeka zložená na účet dňa 27. 11. 2025
· Miroslav Kocúr, finančná zábezpeka zložená na účet dňa 02. 12. 2025

Komisia Okresného úradu Trenčín na vyhodnotenie osobitného ponukového konania predmetného nehnuteľného majetku štátu za osobnej prítomnosti všetkých jej členov skonštatovala, že Lucia Lukáčová, bytom Gajary, ponúkla za kúpu predmetnej nehnuteľnosti v k. ú. Vrbovce, obec Vrbovce, cenu vyššiu ako všetci ostatní záujemcovia, a zároveň vyššiu ako bola vyhlásená primeraná cena v registri ponúkaného majetku štátu, v časti osobitné ponukové konania, a tým splnila podmienky osobitného ponukového konania stanovené v § 8a ods. 7 zákona na odplatný prevod vlastníctva predmetného nehnuteľného majetku štátu nachádzajúceho sa v k. ú. Vrbovce. 

Záver:

Komisia Okresného úradu Trenčín na vyhodnotenie osobitného ponukového konania na prevod vlastníctva nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Vrbovce, obec Vrbovce, zapísaného v katastri nehnuteľností vedenom Okresným úradom Myjava, katastrálny odbor na LV č. 9684, a to pozemku KNE parc. č. 20612, druh pozemku záhrada o výmere 367 m2, spoluvlastnícky podiel 1/1, vzhľadom na výsledok osobitného ponukového konania odporúča JUDr. Petrovi Parákovi, prednostovi Okresného úradu Trenčín, uzatvoriť, podľa § 11 zákona, s Luciou Lukáčovou kúpnu zmluvu o prevode vlastníctva nehnuteľného majetku štátu v dočasnej správe Okresného úradu Trenčín, v k. ú. Vrbovce, obec Vrbovce, za kúpnu cenu 4 337,- EUR. 
Ing. Ľubica Pilátová, v.r.
JUDr. Peter Filo, v.r.
Ing. Jana Hôrková, v.r.
Ing. Daniela Machavová, v.r.
RNDr. Natália Škvarková, v.r.
